
בית המשפט העליון

תקציר בג"ץ 7583/22 
המרכז לקידום מעמד האישה ע"ש רות ועמנואל רקמן באוני נ. הרבנים הראשיים לישראל

תאריך מתן פסק הדין: ד בשבט התשפ"ד (14.01.2024)

הרכב השופטים: אב"ד השופט יצחק עמית, השופטת דפנה ברק-ארז, השופט דוד מינץ. 

מינוי נשים לאסיפה הבוחרת כ"רבנים" 

פסק הדין דן בפרשנותו של סעיף 7(8) לחוק הרבנות הראשית לישראל, התש"ם-1980 המסמיך למנות עשרה "רבנים" (שאינם בעלי תפקידים רשמיים המפורטים בסעיפים 7(1)-7(7) לחוק) לאסיפה הבוחרת את הרבנים הראשיים ואת מועצת הרבנות הראשית. באופן ספציפי השאלה שהתעוררה הייתה האם המונח "רבנים" מכוון רק למי שקיבלו סמיכה לרבנות מהרבנות הראשית לישראל או לכל מי שהם בעלי השכלה תורנית והלכתית מתאימה, ועל כן אין מניעה לשקול גם מינוי של נשים הממלאות תנאי זה. בית המשפט העליון בדעת רוב (השופטת ד' ברק-ארז, בהסכמת השופט י' עמית)  השיב על שאלה זו בחיוב, כנגד דעתו החולקת של השופט ד' מינץ.


· התקציר אינו בא להחליף את פסק-הדין, הנוסח המחייב הוא זה של פסק-הדין המלא.

